ટ્રિપલ તલાક સહિતના મુદ્દે ભાજપ કે કૉંગ્રેસ, મુસ્લિમ મહિલાઓનો અવાજ કોણ?\nમૅનિફેસ્ટોમાં ભાજપે નિકાહ હલાલા અને બહુપત્નીત્વને નાબુદ કરવાની વાત કહી

ટ્રિપલ તલાક કાયદા દ્વારા ભાજપ મુસ્લિમ મહિલાઓના મત મેળવવા માગે છે, જ્યારે કૉંગ્રેસે સત્તા ઉપર આવ્યે આ કાયદાને નાબુદ કરવાની વાત કહી છે. 

ઑગસ્ટ-2017માં સુપ્રીમ કોર્ટના પાંચ જજોની બેન્ચે ટ્રિપલ તલાકને 'રદ' અને 'ગેરબંધારણીય' ઠેરવ્યા હતા, જોકે 'નિકાહ હલાલા' તથા 'બહુપત્નીત્વ' જેવા મુદ્દે ચર્ચા માટે અવકાશ રાખ્યો હતો.  

ગુજરાતની વસ્તીના લગભગ 9.5 ટકા વસ્તી મુસ્લિમોની છે, જ્યારે ભારતમાં 15 કરોડ 50 લાખ મુસ્લિમ વસે છે. 

વાંધો શું છે?

જયપુરના આફ્રીન રહમાન સુપ્રીમ કોર્ટના દ્વારે પહોંચ્યા હતા

ટ્રિપલ તલાક વિરુદ્ધ લડત ચલાવનારાં ભારતીય મુસ્લિમ મહિલા આંદોલન સંસ્થાના સહ-સંસ્થાપક ઝકિયા સોમણ કહે છે :

"દેશમાં લોકશાહી છે અને દરેક સ્ત્રી-પુરુષને સમાનતાનો અધિકાર મળેલો છે. ટ્રિપલ તલાક એ મુસ્લિમોની 'આંતરિક બાબત' છે, તેમ કહીને પુરુષપ્રધાન વાત ન થઈ શકે."

"જો આ પારિવારિકની આંતરિક બાબત હોય તો આપણે ઘરેલું હિંસા અને દહેજ સામેના કાયદા કેમ બનાવ્યા?"

"હિંદુ અને ખ્રિસ્તી સમાજમાં લગ્નના નિયમન માટે કાયદા છે. જો મુસ્લિમ સમુદાયની વાત ન કરીએ તો તે દંભ હશે."

સોમણ ઉમેરે છે કે 'પુરુષમાં કાયદાનો ભય હોવો જોઈએ અને જો તેનું પાલન ન કરે તો તેનું કંઈક 'પરિણામ' હોવું જોઈએ. નહીંતર તો કોઈ અર્થ નહીં સરે.' 

ટ્રિપલ તલાક કેમ?

ઇસ્લામિક કાયદાના એક અર્થઘટન પ્રમાણે, જો મુસ્લિમ પુરુષ મહિલાને માત્ર બે વખત 'તલાક, તલાક' કહે તો તેમના તલાક નથી થતાં.

પરંતુ જો પુરુષ ત્રણ વખત 'તલાક, તલાક, તલાક' બોલે તો તત્કાળ તેમનો સંબંધવિચ્છેદ થઈ જાય. 

ભારતમાં પત્ર ઉપર, ફેસબુક, મૅસેન્જર, ટેલિફોન કોલ દરમિયાન, ટૅક્સ્ટ મૅસેજ દ્વારા, સ્કાઇપ તથા વૉટ્સઍપ ઉપર પત્નીને ટ્રિપલ તલાક આપવાના કિસ્સા નોંધાયા હતા. 

'તલાક-એ-બિદ્દત'માં પુરુષ મહિલાને 'એકસાથે ત્રણ વખત તલાક કહે એટલે સંબંધનો અંત આવે' કે 'ત્રણ વખત ત્રણ અલગ-અલગ સમયે કહેવા પડે,' આ અંગે વિદ્વાનો ભિન્ન મત ધરાવે છે. 

એક અભિપ્રાય મુજબ, ત્રણ મહિનાના ગાળામાં ટ્રિપલ તલાક થાય તો દપંતિ પાસે વિચાર કરવાનો અને સમાધાન કરવાનો સમય રહે છે. 

એક વખત ટ્રિપલ તલાક થઈ જાય મહિલા પુરુષ માટે 'હરામ' થઈ જાય છે અને 'નિકાહ હલાલા' એકમાત્ર ઉપાય રહે છે.  

આ વિશે વધુ વાંચો

નિકાહ હલાલા એટલે...

બહુપત્નીત્વની પ્રથા સામે સુપ્રીમ કોર્ટમાં કેસ દાખલ

ટ્રિપલ તલાક બાદ જો મુસ્લિમ પુરુષ ફરીથી એ જ મહિલા સાથે...\n\ntl;dr:
લોકસભા ચૂંટણી દરમિયાન મુસ્લિમ સમાજમાં પ્રચલિત 'ટ્રિપલ તલાક'નો મુદ્દે રાજકીય પક્ષો બે જૂથમાં વહેંચાઈ ગયા છે.